Oqo na i kuri ni nona cau o Talatala Vili Raqio me baleta na matanitu o Isireli kei na veika e sa tukuna tu na i Vola Tabu ena nona na lesu tale mai o Jisu Karisito na noda i Vakabula.
Ena vakayagataki na i yaragi.
Ka levu na veiyasai vuravura ena vakarusai, ka na qeavu na veikoro Turaga ni veivanua.
Ko Amaketone e kena i balebale na Ulunivanua ko Mekito.
Ko Mekito e dua na vanua ka ravi ena Tokalau kei Isireli, ka mai vakatoka ko Napolioni na vanua oqo me dua sara na vanua ni veivaluvaluti vinaka e vuravura.
Ena cokovata ko vuravura ki na i valu me baleti Isireli kei Jeruisalemi ka sega ni dua na matanitu ena vakuwai.
Na i Vola Tabu e vakarota ni na yaco na mate ena veicoqacoqa oqo, ka vakakina e dua na kaba koro mai na Ceva, ka dua mai na Vualiku, ka dua na i valu ka liutaki mai na totakalu e loma mai na tokalau, ka ra na cokovata kei na veimataivalu mai Urope kei na veiyasai vuravura ka ra vakatokai na Meca i Karisito ki na vanua ka yacana ko Amaketone.
Raica na Vakatakila 9: 14- 15* Na agilose e 4 oya mai na Uferetisi e sega ni agilose dina oya ena vosa vaka parofisai e dusia tiko na kona vava kei vuravura- North, East. South kei na West, era na tovata mai ka valuti Isireli.
Ko Jisu Karisito ena nona lesu mai ena mai vakayacora ga ko koya na i otioti ni valu oqo.
O koya ga vaka i koya ena vakarusai ira na meca kei Isireli.
Eda sega ni kila na gauna se gauna cava e loma oqo ena yaco kina na i valu.
Eda kila vakamatata ni Kalou e biuta vakatikitiki tu e vitu na yabaki me vakaotia se vakacavara kina na nona i tuvatuva kei Isireli, ena gauna saraga oqo.
E matata tiko na nona sega ni basika cake tiko mai ko Amerika ena parofisai, ko Amerika ena vakasuka ni bera ni tekivu na veivaluvaluti mai na Tokalau e loma.
Ko Amerika talega ena sega ni rawa ni qai vukei Isireli rawa me taqomaki koya mai vei ira na kena meca.
Na veika oqo e sa vakamacalataka vakamatata na i Vola Tabu ni ko Isireli me tu duadua.... kei na Kalou! ISRAEL WILL STAND ALONE!.. Namaka ena macawa mai oqo na cava na vuna ena tu duadua kina o Isireli.
NA I VAKASALA SE VAKARO BIBI: Ena vakagalalataki ko Gaza...
Ena dua na gauna sa oti e sarava ko vuravura na nodra vakagalalataki vakaukauwa na Jiu mai Gaza ena nodra sa vakagalalataki mai na nodra veivale kei na nodra qele se vanua...
Ia ko ira na Jiu era sa mate era a laki kelia mai na kedra i bulubulu ka vakagalalataka mai Gaza.
Na nodra vakagalalataki mai na Jiu mai Gaza me vaka e sarava o vuravura kece ena tukutuku kaburaki ena reitio yaloyalo e rui ka bibi mai na parofisai sa vakayacori mai ka sega ni vaka na ka e nanuma na tamata, ka vakarota talega na i Vola Tabu ni vuqa tale na ka ena yaco mai....
Ena i vola nei Sefanaia, na Kalou e vakarota ni dua na siga ena lala ko Kesa.
Ko Gaza e tiko saraga ena loma ni vanua koya e a soli vei ira na mataqali i Juta kunei ena ( Josua 15: 1-12) , ka dua talega na i tutu ka kilai ka vakatokai vua na Mesaia ni o koya Na Laioni ki Yavusa o Juta.
Na i Vola Tavu e vaka tauvatataka na veivakagalalataki oqo e Gaza ki na i otioti ni gauna, ka vakatokai talega na Siga ni Cudruvi kei na Na Siga Dina ni Cudru i Jiova.
Mai na veitikini vola oqo ( Sefanaia 2: 1-7), na Kalou e vinakati ira na luvei Isireli kei ira kece e vuravura mera vulica ja kila madaga e tolu na ka bibi....1. Matai, na Kalou sa vakarota ka solia e dua na i vakasala bibi me kila ko ira na luvei Isireli kei ira kece na tamata e vuravura...
Dou soqoni kemudou vata, io, dou soqoni vata, na matanitu sa sega ni donu; ( Na matanitu o koya ena saga me solia vakarawarawa na vanua ni noda Kalou vei ira na nona meca) ni sa bera ni yaco dina na ka sa lesi; ni sa bera ni oti yani na siga me vaka na qa ni sila; ka ni sa bera ni yacovi kemudou na cudru waqawaqa i Jiova, ni sa bera ni yacovi kemudou na siga ni cudru i Jiova! dou vakasaqarai Jiova, oi kemudou sa cakava na nona lewa: ( e kena i balebale... na i vakasala oqo e da vakasalataki kece tiko kina na tamata taucoko e vuravura!) dou qara mada na yalododonu, vakasaqara na yalomalumalumu: dou na vuni beka kina ena siga ni cudru i Jiova.
( Na i otioti ni gauna... Na siga ni cudru levu o Jiova).
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn